Fagretlige sager opstår ved uenighed om arbejds- eller ansættelsesretlige spørgsmål og behandles normalt i det fagretlige system, hvor det typisk er overenskomstens parter, der sammen med den eller de berørte og rederier prøver at nå frem til en løsning, ofte i sager om fortolkning eller brud på en overenskomst. Lykkes det ikke at finde en løsning, vil uenigheden afgøres af en faglig voldgift, Arbejdsretten eller de almindelige domstole. Danske Rederier fører sådanne sager for medlemsrederierne.